ข้อใดเป็นแนวคิดพลิกพอร์ตให้ใหญ่ด้วยหุ้นเล็ก
ก. หาหุ้นใหญ่สำหรับตีแตก
ข. ซื้อหุ้นเล็กที่กระแสเงินสดเป็นลบ
ค. มองหาหุ้นเล็กที่มีการเติบโตใหญ่
ง. ไม่ต้องรอตลาดถล่ม
จ. ไม่จำกัดความเสี่ยง
คำตอบที่ถูกต้องคือ ค.  เพราะว่า เพราะการมองหาหุ้นเล็กที่มีการเติบโตใหญ่ อยู่ในแนวคิดพลิกพอร์ตให้ใหญ่ด้วยหุ้นเล็ก

5 แนวคิดพลิกพอร์ตให้ใหญ่ด้วยหุ้นเล็ก

แนวคิดแรก “มองหาหุ้นเล็กที่มีการเติบโตใหญ่”
แนวคิดนี้ฟังดูง่าย แต่ทำยากมาก แต่ถ้าทำได้ โอกาสที่พอร์ตเติบใหญ่ก็จะเปิดกว้าง วิธีก็คือ ต้องทำการ “ขุดหุ้น” หาหุ้นที่ดีมีอนาคต แต่ ณ ตอนนี้ยังเล็กอยู่ โดยสังเกตจากสถานการณ์รอบตัว ยกตัวอย่างเช่น หุ้นที่สามารถโตเร็วได้ในภาวะเศรษฐกิจตกต่ำ คือหุ้นอะไรบ้าง และเมื่อภาวะเศรษฐกิจกลับมาฟื้นตัวหุ้นอะไรจะกลับมาได้
หุ้นในกลุ่มนี้อาจได้แก่ หุ้นวัฏจักรที่จะขึ้นตามภาวะเศรษฐกิจขาขึ้น ซึ่งก็มีหลายตัว ไม่ว่าจะเป็นพวกพืชผลทางการเกษตร อัตราการใช้น้ำมันที่สูงขึ้น เป็นต้น และหุ้นพลิกฟื้น ที่เคยย่ำแย่ หรือขยายตัวได้ยากในภาวะที่ไม่ดี แต่พอภาวะต่างๆ ปรับตัวดีขึ้นก็จะกลับมาได้ เช่น พวกสินเชื่อรถมือสอง เป็นต้น

แนวคิดที่สอง “หาหุ้นเล็กสำหรับตีแตก”
แนวคิดนี้ต้องอาศัยความกล้า และความอดทนอยู่มาก หุ้นบางตัวผมจะเข้าไปตอนที่กิจการกำลังย่ำแย่ และกลับออกมาตอนกิจการมันดูดี ซึ่งในชีวิตจริงทำได้ยากมากๆ เช่นเดียวกับแนวคิดแรก  เพราะหุ้นตัวเล็กนั้นมักจะดูไม่ดี ไม่น่าลงทุน แต่หารู้ไม่ว่านั่นคือ “จังหวะซื้อ” ที่ดีที่สุด เพราะถ้าหากหุ้นดูดีแล้ว ราคาก็จะขยับปรับตัวขึ้นไปแล้วเช่นกัน
วิธีการตีแตก ถ้าเจอหุ้นเล็กที่ดูมีแวว จะลงทุนอย่างน้อยที่สุด 25% ของขนาดพอร์ต เช่น ถ้ามีพอร์ต 1 ล้านบาท ควรลงทุนกับตัวที่มั่นใจ 2.5 แสนบาทเป็นอย่างน้อย หากหุ้นเล็กปรับตัวขึ้นเร็ว 3-5 เท่า พอร์ตก็จะเติบโตขึ้นอย่างมากนั่นเอง

แนวคิดที่สาม “รอตลาดถล่ม”
แนวคิดนี้สำหรับคนเล่นหุ้น ถ้าให้ถือเงินสดรอตลาดถล่มเฉยๆ โดยไม่ทำอะไร นั้นเป็นเรื่องที่ต้องอาศัยขันติบารมีเป็นอย่างยิ่ง ถือทางสายกลาง ก็คือ ถือเงินสดไว้ซัก 25% ของพอร์ตก็พอ รอตลาดถล่ม แล้วเล็งหุ้นตัวเล็กที่น่าจะเด้งแรงเอาไว้ พอได้จังหวะก็ซื้อ และเมื่อตลาดหุ้นกลับมาดีก็ขายทำกำไร

แนวคิดที่สี่ “ซื้อหุ้นเล็กที่กระแสเงินสดเริ่มกลับเป็นบวก”
แนวคิดนี้ต้องอาศัยการอ่านงบการเงินเก่งๆ หน่อย หุ้นเล็กบางตัวที่มีการสะดุดไปค่อนข้างนานแต่กิจการก็ยังสามารถดำรงคงอยู่ได้ ถือว่าผ่านด่านสำคัญก็คือ “ความอยู่รอดปลอดภัย” มาได้ระดับหนึ่งแล้ว และหากกิจการนั้นดูมีแววฟื้นตัวนี่ยิ่งน่าสนใจ
สิ่งที่จะเป็นตัวชี้วัดว่า กิจการเริ่มกลับมาก็คือ “กระแสเงินสดของกิจการเริ่มดีขึ้น” หรือเริ่มขยับปรับบวก จากที่เคยติดลบมาเนิ่นนาน โดยบางกิจการอาจมีขาดทุนสะสม และเริ่มลดลงเรื่อยๆ อันนี้เป็นสัญญาณดีมาก ถ้ามีเงินเย็นเหลือๆ และราคาหุ้นไม่แพงจนเกินไป รีบซื้อเก็บเข้าหีบรอขายตอนมันดีได้เลย

แนวคิดที่ห้า “อย่าลืมจำกัดความเสี่ยง”
การคิดการณ์ใหญ่ หมายความว่าอาจต้องเพิ่มความเสี่ยง เสี่ยงต่ำแต่ผลตอบแทนสูง โดยวิธีการปิดความเสี่ยงก็คือ การหาความรู้ในหุ้นที่จะลงทุนให้จงมากเข้าไว้ ความไม่รู้คือความเสี่ยงที่สูงที่สุด หากมีความรู้ว่ากิจการที่ลงทุนนั้นเป็นอย่างไร รายได้มาจากทางไหนบ้าง และแปลงเป็นเงินสด และกำไรได้อย่างไร = ปิดความเสี่ยงลงด้วยความรู้ที่มีนั่นเอง
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน